सिटी रिपोर्टर
सिटी रिपोर्टर आकाशवाणी द्वारा आयोजित आकाशवाणी संगीत प्रतियोगिता के अंतिम परिणाम में मध्यप्रदेश और छत्तीसगढ़ के तीन युवा कलाकारों को पुरस्कृत किया गया है। भोपाल के वसीम खान को सारंगी वादन में द्वितीय पुरस्कार प्राप्त हुआ। वसीम ने संगीत की आरंभिक शिक्षा उस्ताद मुन्ने खां साहब से हासिल की और वर्तमान में वसीम को सीटीआईसी, नई दिल्ली द्वारा स्काॅलरशिप प्राप्त हुई है। इसी प्रतियोगिता में ग्वालियर की यखलेश वघेल को ध्रुपद धमार के लिए ‘विशेष पुरस्कार’ मिला है। यखलेश ने ग्वालियर से संगीत की शिक्षा प्राप्त की। उन्होंने तानसेन समारोह, ध्रुपद समारोह (वाराणसी) के साथ कई प्रसिद्ध समारोह में प्रस्तुतियां दे चुके हैं। इनके अलावा रायपुर के दीपक दास महंत को तबला वादन में द्वितीय पुरस्कार प्राप्त हुआ है।
संगीत प्रतियोगिता-15 में भोपाल के दो युवा कलाकार बने विजेता
kas_Deva hin_Deva hin_Deva